Lolland-Falsters Stifts-Tidende, 1837-12-24
Jndsendt.)(Sluttet.) Hvorfor man ikke har foreslaaet flere Repræsentanter skal være fordi man ikke veed, hvor man skal faae dygtige Repræsentanter fra. Dette er sandelig en meget haard Dom over en Commune med 1610 Jndbyggere, og det vilde afgive et slaaende Beviis paa, hvor uheldbringende den tidligere Communalforfatning har været, dersom den havde formaaet saa aldeles at tilintetgjøre al gjensidig Tillid til egen og Andres Dygtighed og gode Villie, og dersom man nu mistvivlede om, at der blandt 1610 Mennesker skulde findes en Snees Mænd, der besadde saa megen Forstand, kraftig Villie og virkeligt Borgersind, at de kunne med Ære overtage en Repræsentants Bestilling. Man maa blot ikke høre paa dem, der af en medfødt Træghed overvurdere Størrelsen af ethvert Arbeide, eller formedelst Mistillid til egen Kraft ikke vove at begynde paa Noget. Den første Tid vil vel være den besværligste; men, har man endelig med Besindighed og Kraft faaet den gamle Suurdeig udryddet, da vil ikke alene Arbeidet selv yde Arbeiderne en god Løn, men de ville og finde en endnu større i taknemmelige Medborgeres Erkjendelse af deres redelige og heldbringende Virken. - Hvor faae vi Stænder=Deputerede fra? sagde man i 1833. J 1834 fandt man dem, og man har vel ikke med Grund kunnet klage i 1835. Søger, og J skulle finde! Historien viser os, at naar Tiden fordrede dygtige Mænd, bleve de og fundne. Saaledes har det været i Fortiden, og hvorfor skulle vi tvivle om Fremtiden, da det jo er uimodsigeligt, at hver kommende Dag fører os Fuldkommenheden, nærmere. Hvad jeg imidlertid allermeest misbilliger ved Regulativet, er 3die Post, som bestemmer, at vi skulle have en Kæmner med 300 Rbd. fast Løn, og at denne Kæmner, der vælges af Magistraten og Repræsentanterne, kan tages enten blandt Borgerne, Embedsmændene (formodentlig kun de, der have taget Borgerskab) eller Folk i private Stillinger. Først maa jeg herved bemærke, hvor urigtigt det er, at bebyrde Communen med en saa betydelig Udgift, for at udføre en Forretning, som til Dato er bleven udført af en og samme Borger i mange Aar, aldeles gratis, og er udført til Vedkommendes Tilfredshed. Skal den nye CommunalAnordning bære mange saadanne Frugter, da vil den neppe blive modtagen med nogen synderlig Glæde af Borgerne i Almindelighed, men de ville snarere betragte den som et Middel, hvorved en eller anden formaaende Mand søger at skaffe en yndet Tiener eller en trængende Ven en god Fortjeneste paa Borgernes Bekostning; men at stifte Sinecurer er alt for meget i Strid med Anordningens og Tidens Aand, til at sligt bør taales. Naar Kæmner=Forretningerne ikke gjøres besværligere end nødvendigt, ville de ikke blive større, end at en Borger vel kan paatage sig dem mod en langt mindre Godtgjørelse. Det er i Sandhed paa Tiden, at man søger at fremkalde en bedre Mand, end den, der ene sysselsætter sig med en ussel Higen efter Penge=Fordeel; thi det er ved vore Handlinger, at vi skulle vise vort Borgersind. Det synes og, efter min Formening, at være mere i Analogi med den nye Communal=Forordning, at alle Byens Bestillinger udføres af Borgerne, og de, der ere forbundne med Jndtægter, bør vistnok ingenlunde bortgives til reent Uvedkommende, som f. Ex. Fuldmægtige eller Contoirbetiente hos Magistraten. En Bye, men en af de største, har foreslaaet en Kæmner med 350 Rbd., men denne maa, om jeg mindes rigtigt, kun vælges mellem Borgerne. Overhovedet forekommer det mig passende, at man havde taget samme Bestemmelse hos os, som er skeet paa andre Steder, og udelukket alle dem fra Adgang til Borgerskab, der staae i privat Afhængigheds=Forhold. 4de Post indstiller, at Borgerne vælge 6 Taxeer-Borgere, som foretage alle Skatteligninger. At dette er en meget stor Lettelse for Repræsentanterne og at det er meget behageligt for dem og Magistraten at undgaae den ubehageligste og vanskeligste af alle Forretninger ved Commune=Bestyrelsen, er unægteligt; men vistnok havde det været bedre, om man havde taget 6 Borgere flere til Repræsentanter, og ingen Taxeer=Borgere, og at Magistraten og Repræsentanterne selv havde lignet Skatterne. Borgerne havde sikkerligen havt mere Tiltro til Repræsentanterne end til Taxeer=Borgerne. 6te Post siger: en Revisor vælges. Af hvem vælges denne, Skal han vælges mellem Borgerne, eller kan ogsaa hertil Enhver vælges, Kan eller skal han maaskee vælges blandt Magistratens Betiente, Lønnen er vel meget ringe, men kan denne ikke spares, Skulde man ikke kunde finde en Borger, som kan revidere et Regnskab, Gjør kun Alt offentlig, det skal nok blive revideret, Jeg har nu sagt min Mening om vores Regulativ, det jeg haaber og ønsker ikke maa blive approberet i alle dets Poster. Jeg maa slutteligen tilføie den Erklæring: at jeg ikke har det Mindste personligt mod vore 4 eligerede Borgere, som Borgere; thi som saadanne bærer jeg al mulig Agtelse for dem, og troer jeg, at de som eligerede Borgere have handlet saa vel, som Omstændighederne have tilladt det, og efter bedste Overbeviisning; men beklage maa jeg, at de have været saa uheldige i Affatningen af det indsendte Regulativ, og beklageligt er det, at de ikke have taget mere Notice af Stændernes Forhandlinger i denne for Kjøbstæderne allervigtigste Sag. En Borger.